สรุปงบ 1Q23 หุ้นอสังหาริมทรัพย์
28 พฤษภาคม 2566

สรุปงบ 1Q23 หุ้นอสังหาริมทรัพย์
เราปรับลดมุมมองการลงทุนต่อกลุ่มที่อยู่อาศัยเป็น “กลาง” ไม่เพียงแต่การเติบโตในอีกสองปีข้างหน้าที่ไม่สูง แต่เรายังเห็นปัจจัยหนุนเชิงบวกที่ต่ำในระยะใกล้นี้ด้วย
กำไรไตรมาส 1/66 อ่อนแอจากรายได้หลักและอัตรากำไรที่ลดลง แนวโน้ม 2H66 ที่ดีขึ้นมากจะนำมาซึ่งการเติบโตเพียงเล็กน้อยในปี 2566
AP, SIRI และ ORI เป็นหุ้นเด่นของเรา ขณะที่ SC, SPALI, LH และ BRI จะเป็นหุ้นที่น่าสนใจในช่วงปลายไตรมาส 3/66 ถึงต้นไตรมาส 4/66 จากผลงานที่จะโดดเด่น
กลยุทธ์การลงทุน
รายงานกำไรไตรมาส 1/2566 ที่อ่อนแอ ผู้พัฒนาที่อยู่อาศัย 12 รายภายใต้การวิเคราะห์ของเรารายงานกำไรรวมไตรมาส 1/2566 ที่ 8.57 พันลบ. เพิ่มขึ้น 7% YoY แต่ลดลง 26% QoQ ซึ่งต่ำกว่าที่คาดไว้ 2% และคิดเป็น 20% ของประมาณการกำไรปี 2566 ของเรา การลดลงของรายได้และอัตรากำไร (หลักๆเกิดจากอัตราส่วนค่าใช้จ่าย SG&A ต่อรายได้ที่สูงขึ้น ในขณะที่อัตรากำไรขั้นต้น (GPM) ทรงตัว) เป็นปัจจัยสำคัญที่ทำให้ผลประกอบการอ่อนแอ
ปัจจัยลบหลายประการกระทบผลประกอบการไตรมาส 1/2566 แม้ว่าเราจะเห็นกำไรไตรมาส 1/2566 ส่วนหนึ่งเลื่อนมาบันทึกในไตรมาส 4/2565 เนื่องจากการเปลี่ยนแปลงมาตรการ LTV และค่าธรรมเนียมการโอนกรรมซึ่งสิทธิ์ เป็นปัจจัยสำคัญฉุดกำไรไตรมาส 1/2566 แต่การเปิดโครงการใหม่ที่น้อย การอนุมัติสินเชื่อที่เข้มงวดของสถาบันการเงินสอดคล้องกับปัญหาการเงินโลก และการส่งออกที่ชะลอตัว ได้เพิ่มผลกระทบด้านลบต่อผลประกอบการล่าสุด กำไรดังกล่างจึงคาดจะเป็นกำไรรายไตรมาสที่ต่ำที่สุดสำหรับปี 2566
ผลดำเนินงานในไตรมาส 2/2566 จะไม่น่าตื่นเต้น โมเมนตัมจะฟื้นตัวในครึ่งหลังของปี 2566 เนื่องจากเป็นช่วงวันหยุดยาวจากสงกรานต์ในเดือนเม.ย.และการขาดการเปิดตัวโครงการใหม่จนถึงเดือนมิ.ย. เราจึงมองว่ายอดขายและกำไรของธุรกิจนี้ในไตรมาส 2/2566 จะยังคงไม่น่าตื่นเต้นเมื่อเทียบกับทั้งปี อย่างไรก็ตาม ความชัดเจนของสถานการณ์ทางการเมืองซึ่งน่าจะสร้างความมั่นใจต่อการเติบโตของเศรษฐกิจที่จะตามมาด้วยการเปิดโครงการใหม่จำนวนมากในช่วงราคาและทำเลที่หลายหลายที่มีการออกแบบใหม่จะช่วยให้ผลประกอบการของหุ้นกลุ่มที่อยู่อาศัยฟื้นตัวได้ นอกจากนี้ รายการพิเศษหลายรายการจากผู้พัฒนาหลายรายจะดึงความสนใจของนักลงทุนกลับมายังกลุ่มธุรกิจนี้
มุมมอง KS
เราปรับลดมุมมองการลงทุนต่อกลุ่มที่อยู่อาศัย “เป็นกลาง” จาก “เป็นบวก”  แม้ว่าหลายบริษัทมี upside จากราคาหุ้นที่น่าสนใจ แต่ในระยะสั้นราคาหุ้นจะได้รับผลกระทบจาก
1) ความกังวลเกี่ยวกับความสามารถในการเติบโตของกำไรในปี 2566 จากผลประกอบการไตรมาส 1/2566 ที่อ่อนแอ แม้ว่าจะคาดหวังเพียงการเติบโตเพียงด้วยเลขหลักเดียว และความไม่แน่นอนของอุปสงค์ เช่นผลกระทบจากการปรับขึ้นอัตราดอกเบี้ยและกิจกรรมการส่งออกที่ชะลอตัว
2) แนวโน้มการดำเนินงานที่จะยังไม่ดีนักในไตรมาส 2/2566 จากผลของฤดูกาล
3) ความกังวลเกี่ยวกับการเติบโตของ GDP ในปี 2566 จากความล่าช้าของรัฐบาลใหม่ที่มาจากการเลือกตั้ง อีกทั้งกระแสการซื้อจากนักลงทุนชาวต่างชาติก็ไม่มากเท่าที่เราคาดไว้
อย่างไรก็ตาม เนื่องจากมีการซื้อขายด้วย PER ปี 2566 ที่ค่อนข้างต่ำเพียง 5-6 เท่า จึงเป็นโอกาสสำหรับนักลงทุนเน้นคุณค่าที่ต้องการสร้างกำไรจากส่วนต่างราคาเมื่อความไม่แน่นอนที่กล่าวถึงก่อนหน้านี้ผ่อนคลายลงและแนวโน้มการดำเนินงานในครึ่งปีหลังจะดีขึ้น
AP, SIRI และ ORI เป็นหุ้นเด่นของเราจากแนวโน้มระยะสั้นที่โดดเด่น จากโอกาสการปรับเพิ่มประมารการกำไรปี 2566 ในขณะเดียวกัน เรามองว่า SC, SPALI, LH และ BRI จะทำผลงานได้ดีกว่าในช่วงปลายไตรมาส 3/2566 ถึงต้นไตรมาส 4/2566 เมื่อเข้าสู่ช่วงพรีเซลล์และมีกำไรที่สูง หลังจากที่กำไรในไตรมาส 1/2566 ได้ส่งผลลบต่อราคาหุ้นของบริษัทเหล่านี้
เปิดพอร์ตลงทุน >> https://ksecurities.co/open-account
Follow us :
LINE : https://ksecurities.co/KS-LineOA
Facebook: https://ksecurities.co/KS-Facebook
Instagram: https://ksecurities.co/KS-Instagram
Twitter: https://ksecurities.co/KS-Twitter
YouTube: https://ksecurities.co/KS-Youtube
#KS #หลักทรัพย์กสิกรไทย #Ksecurities #หุ้น #หุ้นไทย #ข่าวหุ้น #ลงทุน #AP #SIRI #ORI